ȘCOALA

Nr. …..... /….……………....

COMUNITATEA ONEDU ROMÂNIA

Nr. …..... /….……………....

**Acord de parteneriat - FII DE 10**

Între **Comunitatea ONedu România**, reprezentată de Cosmin Andrei, în calitate de Președinte, structură a Asociației pentru copii cu dizabilități - Mă Bucur de Viață, cu sediul în Galați, Bld. Siderurgiștilor, nr. 22, bl. SD8A, sc. 1, ap. 6, județul Galați, CIF 40489040, reprezentată de Mihaela Lupu, în calitate de Director Executiv, denumită FURNIZOR,

și ………………………………………………………. (numele școlii) ............……………………………………………., cu sediul în …(municipiul)....., str. ……(numele străzii)...., nr. ……… , reprezentată de ……………..……...(nume director)……………………………, în calitate Director și …………….............(nume dir. adjunct)………………………, în calitate de Director Adjunct, denumită BENEFICIAR, au convenit să încheie prezentul acord de parteneriat.

**Art. 1. Obiectul și durata parteneriatului**

1.1. Obiectul prezentului acord îl constituie furnizarea accesului la platforma educațională Fii de 10, realizată de Furnizor și livrată Beneficiarului pentru managementul școlar și utilizarea instrumentelor puse la dispoziție cu titlu gratuit.

1.2. Scopul său este de a reglementa punerea la dispoziție a platformei Fii de 10 de către furnizor.

1.3. Prezentul acord se încheie pe o perioadă de doi ani, fiind reînnoit după încetarea acestuia, la solicitarea Beneficiarului.

1.4. Dacă nici una dintre părțile semnatare nu solicită reînnoirea acordului, actul încetează de drept la data expirării perioadei pentru care a fost încheiat.

**Art. 2. Furnizarea serviciului**

2.1. Funcțiile oferite de platforma Fii de 10 se vor livra electronic către Beneficiar în termen de 10 zile lucrătoare de la încheierea prezentului acord.

Beneficiarul va putea accesa pe platformă la adresa <https://fiide10.ro> și se obligă să raporteze orice nefuncționalitate în maximum 24 de ore de la constatarea ei, prin e-mail la [fiide10@onedu.ro](mailto:fiide10@onedu.ro), fie prin tichetul de contact disponibil pe fiide10.ro.

**Art. 3. Actualizarea și funcționarea serviciului**

3.1. Actualizarea platformei Fii de 10 include introducerea periodică de noi date, rezolvarea problemelor minore de funcționare, integrarea unor noi module pentru îmbunătățirea serviciului și modificarea datelor existente.

3.2. Furnizorul își asumă responsabilitatea pentru accesibilitatea funcțiilor din serviciu. Furnizorul nu îşi asumă responsabilitatea pentru nefuncţionalitatea accesului sau pentru lipsa de acces la Internet a Beneficiarului şi nici pentru situaţiile în care accesul este împiedicat de furnizarea necorespunzătoare a serviciilor de către terţii furnizori de electricitate sau servicii de Internet sau alte servicii conexe ce nu sunt prestate de Furnizor.

**Art. 4 – Obligațiile Furnizorului**

4.1. Să informeze Beneficiarul privind utilizarea corectă și eficientă a serviciului.

4.2. Să depună eforturi rezonabile pentru remedierea deficiențelor de utilizare care pot interveni pe parcursul perioadei de utilizare.

4.3. Să ofere suport pentru Beneficiar prin intermediul adresei de e-mail și a tichetelor de contact, în cel mai scurt timp posibil.

4.4. Să pună la dispoziția Beneficiarului, cu titlu GRATUIT, platforma pe toată durata parteneriatului.

4.5. Să anunțe în prealabil Beneficiarul de modificările planificate pe platformă.

**Art. 5. Obligațiile Beneficiarului**

5.1. Să utilizeze serviciul conform instrucțiunilor.

5.2. Să nu modifice, să nu furnizeze către terți și să nu comercializeze serviciul sau orice parte a sa.

5.3. Să nu utilizeze oricare parte din platformă pentru elaborarea unui produs concurent, conform prevederilor Legii nr. 8 din 1996 privind drepturile de autor și drepturile conexe, cu modificările şi completările ulterioare.

5.4. Să sesizeze Furnizorul în timp util asupra anomaliilor sau deficiențelor apărute pentru a fi remediate.

5.5. Să pună la dispoziția Furnizorului sigla, numele complet și adresa pentru pagina „Beneficiari”.

5.6. Să colecteze declarații din partea părinților minorilor sub 16, precum că sunt de acord cu stocarea datelor cu caracter personal menționat în termenii și politica platformei.

5.7. Să pună la dispoziție Furnizorului declarațiile părinților menționate la 5.6, pentru a-și putea îndeplini obligațiile legale.

5.8.

**Art. 6. Drepturile Furnizorului**

6.1. Toate drepturile de proprietate intelectuală la care se referă sau reies din acest contract și / sau în legătură cu platforma Fii de 10, considerată total sau parțial, indiferent de format, teritoriu sau termen, sunt rezervate exclusiv Furnizorului, cu excepţia cazului în care au fost cedate sau licențiate expres și în scris de acesta unei alte persoane.

6.2. Încălcarea drepturilor de proprietate intelectuală atrage răspunderea penală și/sau civilă, conform legii.

6.3. Furnizorul își rezervă dreptul de a pune în secțiunea „Noutăți” de pe platformă proiectele sale.

6.4. Furnizorul își rezervă dreptul de a păstra datele Beneficiarului până la 2 ani de la data încetării acordului, în cazul în care acesta nu solicită, în scris, eliminarea acestora.

6.5. Furnizorul își rezervă dreptul de a stoca toate datele încărcate pe platformă.

6.6. Furnizorul își rezervă dreptul de a încuraja prin adăugarea unui buton pe pagina contului de abonare la newsletter-ul acestuia sau de donație.

6.7. Furnizorul își rezervă dreptul de a înceta parteneriatul cu Beneficiarul în situația în care imaginea sau activitatea acestuia este afectată, cu notificare trimisă, în prealabil, cu 10 zile.

6.8. Furnizorul își rezervă dreptul de a modifica Termenii și condițiile și Politica de confidențialitate de pe platformă, fără a anunța în prealabil Beneficiarul.

**Art. 7. Drepturile Beneficiarului**

7.1. Beneficiarul își rezervă dreptul de a se retrage de pe platformă înainte de încetarea acordului, anunțând Furnizorul cu minim 10 zile lucrătoare înainte, în scris.

7.2. Beneficiarul are dreptul de a participa la seminariile Fii de 10 anuale, organizate în format online;

7.3. Beneficiarul poate solicita traininguri cu profesori și elevi, în format online, în cazul în care există neclarități sau dificultăți în utilizare.

**Art. 8. Notificări**

8.1. Orice notificare se consideră valabil făcută dacă este transmisă într-o modalitate care permite confirmarea primirii:

|  |  |  |
| --- | --- | --- |
| Furnizor | fiide10@onedu.ro | 0773 704 567 |
| Beneficiar | EMAIL ȘCOALĂ | TELEFON ȘCOALĂ |

**Art. 9. Protecția datelor cu caracter personal**

9.1. Furnizorul este operator de date cu caracter personal, cu următoarele date: Asociația pentru copii cu dizabilități – Mă Bucur de Viață, cu sediul în Galați, str. Bld. Siderurgiștilor, nr. 22, bl. SD8A, apt. 6, jud. Galați, cu Codul de Înregistrare Fiscală 40484090, în Registrul ONG cu numărul 27374/A/2018, telefon: 0773 704 567, email: [contact@onedu.ro](mailto:contact@onedu.ro).

9.2. Operatorul are obligația de a administra în condiţii de siguranţă şi numai pentru scopurile specificate datele personale pe care le furnizaţi despre dumneavoastră, despre un membru al familiei dumneavoastră sau o altă persoană conform cerinţelor Regulamentului General privind Protecția Datelor, nr. 679/2016 ("GDPR"), ale legislației conexe, şi ale Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, modificată şi completată.

9.3. Scopurile prelucrării datelor sunt: furnizarea de servicii online, respectiv gestionarea unei platforme online adresată profesorilor pentru predare și elevilor pentru studiu și activități conexe, precum și activități conexe (inclusiv reconfirmare și recuperare date de logare etc.).

9.4. Se pot prelucra date referitoare la clasă și rezultatele obținute, în scopul realizării și publicării de statistici accesibile profesorilor pentru elevii din clasele lor. De asemenea, elevii au acces la statisticile proprii contului lor.

9.5. În cazul în care se optează pentru abonare la Newslettere și în raport de opțiunile Cookies bifate, scopurile de prelucrare sunt de reclamă, marketing şi publicitate pentru propriile servicii.

9.6. Scopurile specifice fiecărei prelucrări, dacă sunt diferite de cele menționate la primul paragraf de mai sus, sunt definite în Nota de informare alocată pentru fiecare zonă de culegere a datelor personale de pe website-ul [www.fiide10.ro](http://www.fiide10.ro).

9.7. Categoriile de date prelucrate pentru scopurile menționate anterior sunt:

• în cazul elevilor − nume, prenume, adresa de e-mail, școala și clasa, județul școlii, notele și mediile, temele predate;

• în cazul profesorilor − nume, prenume, adresa de e-mail, telefon, calitatea, școlile și clasele la care predau, județul școlii, materialele încărcate;

• în cazul părinților − nume, prenume, adresa de e-mail, telefon, numele elevilor, seria și numărul cărții de identitate.

**Art. 10. Litigii**

10.1. Orice dispută, care a luat naștere din sau în legătură cu platforma sau prezentul acord, va fi soluționată pe calea negociabilă între părți, iar în situația în care acestea nu ajung la niciun acord privind soluționarea disputei, aceasta va fi soluționată de organele competente în conformitate cu prevederile legislației.

**Art. 11. Forță majoră**

11.1. Forţa majoră exonerează de răspundere părţile în cazul neexecutării parţiale sau totale a obligaţiilor asumate prin prezentul contract. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea contractului şi care împiedică părţile să execute total sau parţial obligaţiile asumate.

**Art. 12. Rezilierea**

12.1. Acordul poate fi denunţat unilateral de fiecare parte, fără motivarea deciziei, în termen de 15 zile, cu titlu de preaviz.

**Art. 13. Alte clauze**

13.1. Beneficiarul va notifica în scris orice modificare intervenită asupra datelor furnizate iniţial Furnizorului.

13.2. Prevederile prezentului contract sunt valabile de la data semnării actului de către ambele părți.

13.3. Părțile se obligă să conlucreze pentru atingerea scopului acordului de parteneriat.

13.4. Acestea răspund pentru nerespectarea condițiilor stipulate în prezentul acord.

13.5. Orice modificare se operează din moment ce este convenită de ambele părți, prin act adițional.

Prezentul acord a fost întocmit și semnat astăzi, data de ......................, în două exemplare originale, câte unul pentru fiecare parte.

FURNIZOR, BENEFICIAR,

**Comunitatea ONedu România NUME UNITATE**

Cosmin ANDREI, Președinte Prenume NUME, Director

**Asociația Mă Bucur de Viață**

Mihaela LUPU, Director Executiv Prenume NUME, Director adjunct

**NOTĂ (A SE ȘTERGE ÎNAINTE DE XEROXARE):**

Prezentul acord se completeaza de către unitatea de învățământ, i se oferă număr de înregistrare și se xeroxează. Apoi, se va transmite în format scanat pe [fiide10@onedu.ro](mailto:fiide10@onedu.ro).

Câmpurile care trebuiesc completate sunt evidențiate cu galben (a se elimina evidențierea la completare).

În decursul a 7 zile, Comunitatea ONedu România va înregistra și semna contractul și va trimite un exemplar la adresa de e-mail menționată în acord.

Modelul de declarație pentru părinții minorilor sub 16 ani poate fi accesat la [www.fiide10.ro/docs/acord-parinte.docx](http://www.fiide10.ro/docs/acord-parinte.docx). Acestea trebuiesc transmise în prima lună, înainte ca elevii să își creeze cont pe platformă, la [fiide10@onedu.ro](mailto:fiide10@onedu.ro), preferabil scanate sau fotografiate în clar. Dacă se transmit poștal, se va lua legătura pe [fiide10@onedu.ro](mailto:fiide10@onedu.ro) pentru transmiterea adresei poștale și a detaliilor.